17. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 114229 της 11 Σεπτ./24 Νοεμ.  1972 (ΦΕΚ Β΄ 1011) Περί προσαρτήσεως παρά τω Μαρασλείω Διδασκαλείω Δημοτικής Εκπαιδεύσεως των δημοτικών σχολείων της τέως Μαρασλείου Παιδαγωγικής Ακαδημίας και διαφοροποιήσεως αυτών. Έχοντες υπ’ όψιν: α)Τας διατάξεις των εδαφ. α΄ και β΄ της παρ. 1 του άρθρ. 18 του Ν.Δ. 1222/1972 (ΦΕΚ 153/1972 τ. Α΄)«περί μετεκπαιδεύσεως του εκπαιδευτικού προσωπικού Δημοτικής Εκπαιδεύσεως και αναδιοργανώσεως του Διδασκαλείου Δημοτικής Εκπαιδεύσεως». β)Την υπ’ αριθ. 947/1972 γνωμοδότησιν του Ανωτάτου Συμβουλίου Δημοσίων Υπηρεσιών (Α.Σ.Δ.Υ.), αποφασίζομεν: Τα της προσαρτήσεως παρά τω Μαρασλείω Διδασκαλείω Δημοτικής Εκπαιδεύσεως (Μ.Δ.Δ.Ε.) των ήδη λειτουργούντων δημοτικών σχολείων της προς την Παιδαγωγικήν Ακαδημίαν Λαμίας συγχωνευθείσης Μαρασλείου Παιδαγωγικής Ακαδημίας  δυνάμει του άρθρ. 1 του Β.Δ. 345/1971 (ΦΕΚ 97/ 1971 τεύχ. Α΄) «περί συγχωνεύσεως Παιδαγωγικών Ακαδημιών και κατανομής των περιουσιακών στοιχείων αυτών», και τα της διαφοροποιήσεως αυτών, ορίζονται ως ακολούθως: Προσάρτησις Άρθρ.1.-Τα κατά το άρθρ. 4 παρ. 2 του Ν.Δ. 842/1971, (ΦΕΚ 37/1971 τεύχ. Α΄), «περί αναδιοργανώσεως των Παιδαγωγικών Ακαδημιών και συμπληρώσεως της περί αυτών κειμένης νομοθεσίας» λειτουργούντα δημοτικά σχολεία της τέως Μαρασλείου Παιδαγωγικής Ακαδημίας, ήτοι: ΄Εν δωδεκαθέσιον δημοτικόν σχολείον, έν εξαθέσιον και δύο μονοθέσια τοιαύτα, προσαρτώνται ως πρότυπα δημοτικά σχολεία παρά τω Δ.Δ.Ε., δια την πρακτικήν άσκησιν των μετεκπαιδευομένων εις τούτο εκπαιδευτικών λειτουργών Δημοτικής Εκπαιδεύσεως. Διαφοροποίησις Άρθρ.2.-1.Τα δια του άρθρ.1 προσαρτώμενα τω Μαρασλείω Διδασκαλείω Δημοτικής Εκπαιδεύσεως δημοτικά σχολεία διαφοροποιούνται, άνευ μεταβολής της οργανικής συνθέσεως του διδακτικού προσωπικού αυτών ως εξής: Α΄εξαθέσιον Πρότυπον δημοτικόν σχολείον. Β΄εξαθέσιον Πρότυπον δημοτικόν σχολείον. Τριθέσιον Πρότυπον δημοτικόν σχολείον. Μονοθέσιον Πρότυπον δημοτικόν σχολείον. Τετραθέσιον Πρότυπον Ειδικόν δημοτικόν σχολείον. 2.Εις τα κατά την προηγουμένην παράγραφον διαφοροποιούμενα δημοτικά σχολεία υπάγονται από απόψεως προσωπικού, μαθητών και αρχείων τα παρά τη τέως Μαρασλείω Παιδαγωγική Ακαδημία λειτουργούντα δημοτικά σχολεία ως κάτωθι: α)Το 6/θέσιον εις το Β΄εξαθέσιον Πρότυπον. β)Το Α΄ Μονοθέσιον εις το Μονοθέσιον πρότυπον. γ)Το Β΄ Μονοθέσιον και το 12/θέσιον εις το Α΄ εξαθέσιον Πρότυπον εις το οποίον περιέρχονται και τα αρχεία αυτών, ως και το τριθέσιον πρότυπον και το τετραθέσιον Πρότυπον Ειδικόν σχολείον. 3.Οι μαθηταί των Β΄ Μονοθεσίου και 12/θεσίου κατανέμονται εις το Α΄ εξαθέσιον πρότυπον, των επί πλέον τμημάτων λειτουργούντων μέχρι της αποφοιτήσεως των εις ταύτα φοιτώντων μαθητών. Μέχρι της αποφοιτήσεως των μαθητών τούτων, η λειτουργία του τριθεσίου προτύπου και τετραθεσίου προτύπου Ειδικού σχολείου θα ολοκληρωθή προοδευτικώς ως εξής: Το τριθέσιον πρότυπον δημοτικόν σχολείον θα αρχίση λειτουργούν δια το συνδιδασκόμενον τμήμα Α΄ και Β΄ τάξεων από του σχολικού έτους 1972 – 1973 και θα ολοκληρωθεί εντός 3 σχολικών ετών, καθ’ έκαστον των υπολοίπων 2 ετών δημιουργουμένου ενός τμήματος συνδιδασκομένων τάξεων. (Αντί για τις σελ. 272,07(β)–272,19(β) Σελ. 272,07(γ) Τεύχος 1225 – Σελ. 99 Μετεκπαίδευση δημοδιδασκάλων 32.Γ.η.14-17 Το τετραθέσιον πρότυπον ειδικόν σχολείον θα αρχίση λειτουργούν με 2 τάξεις από του σχολικού έτους 1972 – 1973. Κατά το σχολικόν έτος 1975 – 1976 θα προστεθή τρίτη οργανική θέσις διδακτικού προσωπικού, κατά δε το σχολικόν έτος 1976 – 1977 θα συμπληρωθή και η τετάρτη οργανική θέσις αυτού. Αι θέσεις αύται πληρούνται δια μεταθέσεως, κατά τας διατάξεις του άρθρ. 13 του Β.Δ. 230/1972. 4.Το ήδη υπηρετούν οργανικώς διδακτικόν προσωπικόν των δημοτικών σχολείων της τέως Μαρασλείου Παιδαγωγικής Ακαδημίας καταλαμβάνει τας εκ της διαφοροποιήσεως ταύτης προκυπτούσας θέσεις, δι’ αποφάσεως του οικείου ΑΠΥΣ – ΔΕ εκδιδομένης κατά τας κειμένας διατάξεις. Οι τυχόν πλεονάζοντες παραμένουν ως υπεράριθμοι μέχρι της καθ’ οιονδήποτε τρόπον αποχωρήσεώς των, αι δε κεναί ή κενούμεναι θέσεις πληρούνται κατά τας ισχύούσας περί μεταθέσεων εις πρότυπα σχολεία διατάξεις (άρθρ. 13 Β.Δ. 230/1972). 